Atiku ya tanadi fiye da shaidu 400 domin kalubalantar sakamakon zabe ▷ Legit.ng
Atiku ya tanadi fiye da shaidu 400 domin kalubalantar sakamakon zabe
4 months ago 1529 views by Ishaq Ismail
Jaridar Legit.ng ta ruwaito cewa, Atiku da jam'iyyar sa ta PDP na ci gaba da yin zaman dirshan kan kujerar naki ta amincewa da sakamakon zaben shugaban da hukumar INEC ta tabbatar da nasarar dan takara na jam'iyyar APC, shugaban kasa Muhammadu Buhari.
A jiya Litinin cikin farfajiyar kotun daukaka kara da ke garin Abuja, Atiku da jam'iyyar PDP sun bayyana shirin su na daukar mataki domin kalubalantar sakamakon zabe da sanadin babban Lauya, Mista Emmanuel Inoidem, mashawarcin su akan harkokin shari'a.
Majiyar jaridar Legit.ng ta ruwaito cewa, Lauya Enoidem ya bayyana hakan ne yayin ganawa da manema labarai bayan da jam'iyyar PDP ta kammala shigar da korafin ta a gaban kotun daukaka kara da a Yammacin jiya na Litinin.
KARANTA KUMA: Abinda ganawar mu da shugaba Buhari ta kunsa- Sanwo Olu
A yayin da a yau Talata bayan kwanaki 21 da bayyana sakamakon zaben shugaban kasa, jam'iyyar PDP ta cika sharuddan shigar da korafi na kalubalantar sakamakon zabe bisa ga tanadi da kuma shimfidar dokoki na shari'a.
28 minutes ago 338 views
Yanzu Yanzu: Buhari na ganawar sirri da shugabannin tsaro a fadar Shugaban kasa (hotuna)